Public procurement notice: Prior Information Notice Without Call For Competition
Published: 2018-05-08
Buyer: Folketinget
Country: DK
Contract type: Services
CPV classification: 71500000 | 71530000: Construction consultancy services
Estimated value: 975000 DKK

Technical requirements: Folketingets Præsidium har besluttet at gennemføre en idékonkurrence i form af et parallelopdrag i forbindelse med overvejelserne om at overtage Rigsarkivets bygninger på Slotsholmen. Visionen for en eventuel overtagelse er, at Folketinget vil skabe øget åbenhed, synlighed og nærhed for at forblive et af verdens mest åbne parlamenter. Med det som mål ønsker Folketinget at indhente idéer til, hvordan nye og eksisterende funktioner i Folketinget kan integreres i Rigsarkivets og Folketingets bygninger og de tilstødende byrum. Folketinget ønsker en proces, der både adresserer arkitektoniske og indholdsmæssige visioner og sikrer, at idéer og muligheder for det samlede bygningskompleks og de tilstødende byrum, er både visionært og grundigt afdækkede. Formålet er at skabe det bedst mulige grundlag for Præsidiets beslutning i forbindelse med en eventuel overtagelse af Rigsarkivets bygninger.
Rigsarkivets bygninger er fredede. Folketingets bygninger er henholdsvis fredede og bevaringsværdige.
Folketinget ønsker med gennemførelse af idékonkurrencen at få forslag til, hvordan bygningernes og de tilstødende byrums fremtid kan se ud. Idékonkurrencen gennemføres som et parallelopdrag med 3 udvalgte tværfaglige team, som deltager med det mål, at hvert team afleverer materiale til et idékatalog. Det forudsættes, at der undervejs sker sparring og udveksling af idéer på tværs af de 3 team, med Folketinget og interessenter. Hvert team modtager et fast vederlag på 325 000 DKK ekskl. moms for deltagelse i parallelopdraget, og der udpeges ikke en vinder. De nærmere rammer for idékonkurrencen bliver beskrevet i det konkurrenceprogram, som de 3 team modtager efter udvælgelsen.
Folketinget har vurderet, at processen ikke er omfattet af udbudslovens regler, da det samlede vederlag er under tærskelværdien. Folketinget har valgt at offentliggøre en vejledende forhåndsmeddelelse for at skabe opmærksomhed om idékonkurrencen, der ligeledes offentliggøres på Folketingets hjemmeside www.ft.dk
Folketinget ønsker idéer, som understøtter den overordnede vision om, at Folketinget skal forblive et af verdens mest åbne parlamenter. Idéerne skal samtidig adressere de tre perspektiver: Det borgerrettede, det parlamentariske og det politiske, der er beskrevet i rapporten ”Nye rammer for Folketinget” fra november 2017, som kan findes på Folketingets hjemmeside.
Udgangspunkt for det borgerrettede perspektiv er, at der skal skabes nye aktiviteter, som styrker borgernes viden om og tillid til Folketinget gennem formidling og engagerende aktiviteter. Aktiviteterne skal også styrke borgernes kapacitet til at tage stilling til politiske problemstillinger samt gøre det lettere for borgerne at engagere sig i den politiske debat. Desuden skal der være fokus og prioritering af målgrupper, for dermed at sikre, at Folketingets borgerrettede aktiviteter i højere grad servicerer den brede del af befolkningen.
I det parlamentariske og politiske perspektiv ønskes ideer til, hvordan visionen om åbenhed, synlighed og nærhed i den demokratiske proces i det danske parlament understøttes bedst muligt. Hvordan kan bygningerne og rammerne for Folketingets arbejde understøtte borgernes engagement i den demokratiske proces og skabe nye og spændende muligheder for tættere forbindelser mellem parlamentet og borgerne, og dialog om landets love? Samtidig ønskes ideer til hvordan rammerne for det parlamentariske arbejde kan forbedres med nye og mere fleksible faciliteter, der kan favne Folketingets mange forskellige aktiviteter.
Folketinget handler ikke alene om borgerrettede aktiviteter og om lovgivningsprocedurer og møder m.m., men er også en arbejdsplads for et stort antal mennesker - folketingsmedlemmerne, deres ansatte og den administration, som bistår med arbejdet i Folketinget. Ideer skal derfor også understøtte arbejdsforhold, forbedringer og muligheder for hensigtsmæssig tilrettelæggelse af det daglige arbejde for alle, der har Folketinget som arbejdsplads.
Spørgsmål, der stilles senere end 14 dage før afleveringsfristen vil alene blive besvaret i det omfang, besvarelse kan afgives senest 6 dage før afleveringsfristen. Spørgsmål, der stilles senere end 6 dage før afleveringsfristen kan ikke forventes besvaret.
Folketinget inviterer hermed til at ansøge om deltagelse i idékonkurrencen. Frist for ansøgning er 6. juni 2018 kl. 12. Ansøgningen skal sendes per e-mail til ProjektRigsarkivet@ft.dk og indeholde:
— Maks. 1 A4 side Beskrivelse, hvor teamet redegør for forståelse af og tilgang til opgaven samt bemanding,
I Beskrivelsen bør teamet redegøre for, hvordan det vil sikre den nødvendige åbenhed og lydhørhed ift. input fra Folketinget og de andre team, da det er centralt for den valgte proces. Derudover bør det fremgå, hvordan teamet vil fordele honoraret, så alle teamdeltageres aktive engagement og medvirken sikres.
CV’et bør angive faglig baggrund, erfaringer med udvikling, kreative processer og tværfagligt samarbejde. Derudover bør det i CV’et beskrives, hvad den pågældende deltager forventes at bidrage med i teamet, og om deltageren har erfaring med denne rolle fra andre sammenhænge. For alle erfaringer bør oplyses, hvilket projekt/opgave, der er tale om, opdragsgiver og deltagerens rolle på projektet/opgaven.
Arkitektur, samfundsvidenskab (demokrati og parlamentarisme) og (kultur) formidling af f.eks. parlamentarisk arbejde og demokrati.
Derudover kan de enkelte team overveje at supplere med: arkitekter med særlig viden om restaurering og kulturarv, eksperter i landskaber og byrum, antropologer, sociologer, historikere, og designere.


Award value: 975000